Жыццёвы шлях Ігара Віктаравіча — не толькі добры прыклад таго, што асабістай стараннасцю і плённай працай можна дасягнуць многага, а яшчэ і таго, як чалавек можа быць удзячным школе, якая яго выгадавала, і настаўнікам, якія далі веды для паспяховай будучыні. Былы вучань ніколі не забывае сваю ўстанову, па магчымасці наведваецца і абавязкова бачыцца з былымі педагогамі. Не стаў выключэннем і гэты першавераснёўскі дзень. Ігар Петрышэнка сустрэўся са сваімі настаўнікамі, ветэранамі педагагічнай працы. Разам яны пілі чай, успаміналі розныя школьныя гісторыі, цікавыя ўрокі, паход, у які аднойчы адправіліся ўсім класам, разважалі пра час сённяшні і перспектывы сучасных школьнікаў.